《拟束皙补亡诗 其一 南陔》
清代·吴敦仁

南陔有兰，言采其英。谁无父母，可忘所生。菽水承欢，怡色柔声。

匪我之享，惟德其馨。

南陔有兰，言采其芳。我瞻我依，父母在堂。槃匜滫瀡，非敬奚将。

淑慎尔正，则笃其庆。

翩翩者乌，反哺于慈。人不如鸟，具体何为。椎牛罔及，鸡豚逮时。

孝思不匮，歌以永之。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。